વીડિયોમાં રામ કદમ કહી રહ્યા છે, ‘જો યુવકને યુવતી પસંદ છે અને તેના મા બાપને યુવતી પસંદ પડે તો... પણ લગ્નમાં કોઈ વાંધો નથી... તો યુવતીને ભગાડીને લાવીને આપીશ.' વીડિયોમાં ભીડને સંબોધતા તેમણે કહ્યુ કે, ‘ હું મદદ કરીશ. 100 ટકા. પોતાના માતાપિતા સાથે મારી પાસે આવો. જો માતાપિતા આના પર રાજી હોય તો હું શું કરીશ? હું તે યુવતીનું અપહરણ કરી લઈશ અને તેને લગ્ન માટે તમારા હવાલે કરી દઈશ.' વીડિયોમાં કદમ ભીડને પોતાનો મોબાઈલ નંબર શેર કરતા પણ સાંભળવામાં આવ્યા છે. આ વીડિયો ક્લિપ વિશે પૂછતા કદમે કહ્યુ કે તેમની ટીપ્પણીઓને તોડી મરોડીને રજૂ કરવામાં આવી છે.